Politiets arbeid i kriminaletterforskning hvilte tungt på tilståelser, vitner og pågripelse av gjerningsmenn i besittelse av åpenbare fysiske bevis som klart knyttet dem til en forbrytelse. Rettsmedisinske teknikker, for eksempel analyse av fingeravtrykk var ikke i bruk. Politiarbeid i London var—og fortsatt er—delt mellom to etater: Metropolitan Police med jurisdiksjon over det meste av det urbane området og City of London Police med jurisdiksjon over en kvadratmil i sentrum av byen. Home Secretary kontrollerte Metropolitan Police, mens byen ellers ble kontrollert av Corporation of London. Patruljerende konstabler gikk ordinære, tidsbestemte runder.